O casă în care găsim decorațiuni care mai de care este o casă cu personalitate și în care te simți bine. În materialul pe care tocmai îl citești, îți recomandăm cinci categorii de decorațiuni pe care trebuie să le ai acasă pentru a îți crea un interior agreabil și o oază de liniște și de încântare pentru tine și cei dragi, fie că sunt ei familie, fie că sunt musafiri.
Te invităm să descoperi care sunt acestea.
- Fotografii
Știi că se spune că e o întreagă poveste într-o fotografie. Și nu este doar o afirmație care sună bine, ci un adevăr general-valabil, fie că e vorba de o frunză, un nor sau o fotografie de familie. Așa că dacă vrei să îți decorezi casa cu acest tip de decorațiuni, te sfătuim să faci o selecție a poveștilor care sunt cele mai dragi și apropiate de inima ta și să le expui pe un perete sau chiar pe mai mulți. O idee bună este să organizezi un fel de galerie a fotografiilor, însă poți foarte bine și să le așezi în mai multe camere, în funcție de cum îți dorești cel mai mult. Cu siguranță te vei simți bine atunci când vei privi diferitele povești ale vieții tale.
- Tablouri
Fie că este vorba despre picturi, fie că ne referim la poze, toate acestea pot reprezenta categoria decorațiunilor pe care o numim tablouri. Să faci o selecție a tablourilor tale preferate va fi o încântare pentru tine și pentru membrii familiei deoarece vă va bucura și vă va relaxa, în același timp. Tabloul, la fel ca și fotografia, te poartă pentru câteva clipe într-un alt univers pe care îl apreciezi și care îți place. La fel ca și în cazul fotografiilor, poți să organizezi o mică galerie cu tablouri sau să le agăți chiar în toate camerele locuinței tale. Crede-ne pe cuvânt că nu vei regreta dacă îți vei decora casa cu acest tip de decorațiuni.
- Vaze
Și vazele reprezintă o categorie de decorațiuni pe care le poți alege pentru a îți înfrumuseța locuința. Alege-le în funcție de gusturile tale și vei observa cum atmosfera din cameră se va schimba. Astăzi există și o varietate de vaze statement la care poți apela și care îți va plăcea dacă ești un fan al unor astfel de obiecte. Dacă acestea nu sunt pentru tine, nu este nici o problemă deoarece ai de unde alege. Îndreaptă-te către cele care se potrivesc cel mai bine cu stilul de designul interior pe care l-ai ales pentru a-ți decora locuința și vei observa că ele se vor încadra armonios în spațiu.
- Suporturi și felinare
Suporturile de orice tip sunt de nelipsit în orice casă, fie că vorbim despre cele pentru lumânări, despre cele pentru flori sau pentru orice alte categorii de obiecte. Acestea sunt o încântare pentru privitor. Alege-le în acord cu restul obiectelor din casă și nu vei regreta. Felinarele sunt o bună opțiune pentru orice fel de gust ai avea: ele oferă o atmosferă de poveste, fie că alegi să le așezi în interiorul casei tale, fie că le așezi pe balcon sau în grădină.
- Oglinzi și perne
Și nu în ultimul rând, atunci când vorbim despre decorațiuni, să nu uităm de rolul oglinzilor și al pernelor decorative. Le-am inclus pe ambele în aceeași categorie deoarece atât oglinzile, cât și pernele decorative au un dublu rol: acela funcțional, practic, dar și decorativ. De pildă, oglinzile pot fi folosite și pentru a crea impresia de spațiu mai amplu, iar pernele decorative au și rolul de a sprijini spatele sau capul, așa că nu ezita să apelezi la astfel de decorațiuni atunci când îți ornezi casa.
În concluzie, acestea sunt principalele categorii de decorațiuni pe care noi ți le recomandăm atunci când dorești să îți personalizezi locuința și să faci din casă acasă.
Alege-le pe cele care îți plac cel mai mult și care corespund cel mai bine stilului tău. Spor la alegeri care să îți bucure inima!